મુંબઈઃ આઇપીએલની અડધા ઉપરાંતની સિઝન પૂરી થઈ ચૂકી છે અને બધી ટીમો પ્લે ઓફમાં પહોંચવાની કોશિશ કરી રહી છે. અત્યાર સુધી દિગ્ગજ ખેલાડીઓની વચ્ચે કેટલાક એવા ખેલાડીઓ પણ ચમકી ઊઠ્યા છે, જેમની રમતને જોઈ એવું લાગે છે કે આઇપીએલની ટ્રોફી પર સંસ્કૃતમાં જે લખવામાં આવ્યું છે તે ફક્ત ને ફક્ત અંકિત રાજપૂત, દીપક ચાહર, મયંક માર્કન્ડે, પૃથ્વી શો, રાશિદ ખાન જેવા ખેલાડીઓ માટે જ લખવામાં આવ્યું છે. આઇપીએલ ટ્રોફી ઉપર સંસ્કૃતમાં એક લાઇન લખવામાં આવી છે, જેને વાંચીને તમને પણ વિશ્વાસ થઈ જશે કે એ લાઇન ફક્ત આ ખેલાડીઓ માટે જ લખવામાં આવી છે. ટ્રોફી પર લખવામાં આવ્યું છે, ‘Yatra Pratibha Avasara Prapnotihi’ એટલે કે ‘જ્યાં પ્રતિભા અવસર પ્રાપ્ત કરે છે’. હવે તમે આ ખેલાડીઓ પર નજર કરો, જેમને અવસર મળ્યો તે બધાંએ કમાલ કરી બતાવી.